27 มิถุนายน 2566

โปรแกรมอบรมเกี่ยวกับกระบวนการผลิตและการเคลือบผิวบรรจุภัณฑ์ซองอ่อนได้ผ่านการรับรองมาตราฐานการฝึกอบรมแล้ว

**เฮงเค็ล เปิด****สถาบัน Henkel Converters’ Academy ในภูมิภาคเอเชีย-แปซิฟิก เพื่อให้ความรู้กับลูกค้าในการพัฒนาผลิตภัณฑ์ในกลุ่มอุตสาหกรรมบรรจุภัณฑ์ซองอ่อน**

กรุงเทพ - เฮงเค็ล คอนเวอร์เตอร์ อคาเดมี่ (Henkel Converters’ Academy) ได้จัดโปรแกรมอบรมเรื่องการผลิตและเทคนิคการเคลือบผิวบรรจุภัณฑ์ซองอ่อนเป็นครั้งแรกในภูมิภาคเอเชีย-แปซิฟิก เมื่อต้นเดือนมิถุนายนที่ผ่านมา โดยมีผู้เข้าร่วม 15 คน ซึ่งเป็นตัวแทนคอนเวอร์เตอร์ในกลุ่มอุตสาหกรรมบรรจุภัณฑ์ซองอ่อนจากประเทศไทย อินโดนีเซีย มาเลเซีย เวียดนามและฟิลิปปินส์

เฮงเค็ล คอนเวอร์เตอร์ อคาเดมี่ ได้รับการยอมรับในการจัดโปรแกรมอบรมชั้นนำสำหรับบรรจุภัณฑ์ซองอ่อน ซึ่งได้รับการรับรองจาก IHK Düsseldorf (สมาคมหอการค้าและอุตสาหกรรมดุสเซลดอล์ฟ) โดยโปรแกรมอบรมที่ผ่านการรับรองนี้ ได้จัดอบรมเป็นเวลา 3.5 วัน ณ กรุงจาการ์ต้า ประเทศอินโดนีเซีย ซึ่งได้สร้างประโยชน์ให้แก่ผู้ปฏิบัติการ เจ้าหน้าที่ควบคุมคุณภาพ วิศวกรโครงการ วิศวกรกระบวนการผลิต และหัวหน้างานฝ่ายผลิต ในอุตสาหกรรมบรรจุภัณฑ์ซองอ่อน เพื่อตอบโจทย์ความต้องการที่เพิ่มขึ้นของการเคลือบผิวบรรจุภัณฑ์ซองอ่อนที่มีคุณภาพสูงในหลายอุตสาหกรรม เช่น อาหารและเครื่องดื่ม ผลิตภัณฑ์เสริมความงาม ผลิตภัณฑ์ดูแลบ้าน บรรจุภัณฑ์อาหารสุนัขและแมว เฮงเค็ลได้ร่วมมือกับผู้ประกอบการในกลุ่มอุตสาหกรรมบรรจุภัณฑ์อาหารในทุกภาคส่วนเพื่อผลักดันให้เกิดการผลิตบรรจุภัณฑ์ซองอ่อนที่เป็นมิตรต่อสิ่งแวดล้อมและปลอดภัยต่อผู้บริโภคมากที่สุด

นอกจากนี้เฮงเค็ลได้ให้ความใส่ใจกับการควบคุมสภาพอากาศและสภาพแวดล้อม การนำบรรจุภัณฑ์กลับมาใช้ใหม่และความปลอดภัยของบรรจุภัณฑ์ที่มีต่อผู้บริโภค เทคโนโลยีกาวบรรจุภัณฑ์ของเฮงเค็ลได้รวมแนวคิดการผลิตบรรจุภัณฑ์อย่างยั่งยืนเข้ามาเป็นส่วนหนึ่งในการพัฒนาผลิตภัณฑ์ออกสู่ตลาดและร่วมผลักดันแนวคิดนี้ร่วมกันกับผู้ประกอบการทุกภาคส่วนที่เกี่ยวข้องในกลุ่มอุตสาหกรรมบรรจุภัณฑ์ซองอ่อน พร้อมทั้งให้ความรู้ทั้งภาคทฤษฎีและความรู้เชิงปฏิบัติผ่านทางผู้เชียวชาญของเฮงเค็ลไปสู่กลุ่มผู้ผลิตบรรจุภัณฑ์ในอุตสาหกรรมบรรจุภัณฑ์ซองอ่อน เฮงเค็ลได้คิดค้นแนวทางในการพัฒนาผลิตภัณฑ์ให้สามารถนำกลับมารีไซเคิลและพัฒนาผลิตภัณฑ์ให้สอดคล้องกับข้อกฎหมายด้านสุขภาพและความปลอดภัยต่อผู้บริโภคอย่างสม่ำเสมอ อีกทั้งยังช่วยผลักดันให้ผู้ผลิตในกลุ่มอุตสาหกรรมบรรจุภัณฑ์ซองอ่อนมีส่วนร่วมในการผลิตบรรจุภัณฑ์ที่ยั่งยืนอีกด้วย

อเลฮานโดร เชินฮอฟ (Alejandro Schoenhoff) ผู้จัดการกลุ่มบรรจุภัณฑ์เอเชีย-แปซิฟิก เทคโนโลยีกาวบรรจุภัณฑ์ บริษัท เฮงเค็ล กล่าวว่า “เราภูมิใจเป็นอย่างยิ่งทีได้เปิดเฮงเค็ล คอนเวอร์เตอร์ อคาเดมี่ เพื่อสนับสนุนและให้ความร่วมมือลูกค้าในภูมิภาคเอเซีย-แปซิฟิค ที่กำลังหาแนวทางที่จะคิดค้นและพัฒนาบรรจุภัณฑ์อย่างยั่งยืน เราเชื่อว่าการถ่ายทอดความรู้นี้จะช่วยขับเคลื่อนความก้าวหน้าของคุณภาพ ความปลอดภัยของอุตสาหกรรมบรรจุภัณฑ์ซองอ่อนอย่างยั่งยืนและเป็นมิตรต่อสิ่งแวดล้อมในอนาคต”

จากต้นแบบและมาตรฐานที่ได้รับการพิสูจน์แล้วของเฮงเค็ล คอนเวอร์เตอร์ อคาเดมี ในเยอรมนี โปรแกรมที่พัฒนาขึ้นได้นำมาถ่ายทอดให้กับลูกค้าในภูมิภาคเอเชีย-แปซิฟิก โดยได้นำเทคนิคการนำเสนอทั้งภาคทฤษฏีและปฏิบัติโดยให้ผู้เข้าร่วมได้ลงมือทำเองเพื่อยกระดับความรู้ทางด้านการเคลือบผิว เทคโนโลยีการเคลือบผิวบรรจุภัณฑ์โดยได้มีการประยุกต์ใช้จริงในห้องปฏิบัติการของเฮงเค็ล

โปรแกรมอบรมในครั้งนี้ได้จัดขึ้นโดยทีมผู้เชี่ยวชาญทางเทคนิคของเฮงเค็ลที่มีประสบการณ์กว่า 10 ปี ในอุตสาหกรรมกาวสำหรับบรรจุภัณฑ์ โดยทีมผู้เชี่ยวชาญประกอบไปด้วยวิศวกรทางด้านเทคนิค ทีมบริหารธุรกิจฝ่าย กลยุทธ์การตลาดและผู้เชี่ยวชาญทางกลยุทธ์ด้านความความปลอดภัยและกฎหมายของผลิตภัณฑ์บรรจุภัณฑ์ (PSRA) ระหว่างการอบรม ผู้เข้าร่วมจะได้เรียนรู้ถึงสารเคมีเบื้องต้นที่ใช้ในการผลิตกาวกลุ่มบรรจุภัณฑ์ซองอ่อน กระบวนการทำเคลือบผิว ชั้นผิวที่ใช้เคลือบและเครื่องจักร อีกทั้งยังได้เรียนรู้เกี่ยวกับคุณภาพของการเคลือบผิวบรรจุภัณฑ์พร้อมกับได้ทดลองเทคนิคต่างๆ ในห้องปฏิบัติการไปด้วย ทีมผู้เชียวชาญทางด้านเทคนิค ได้ช่วยดูแลและแนะนำอย่างใกล้ชิดในส่วนของการอบรมทั้งภาคทฤษฎีและปฏิบัติการจริงรวมถึงการใช้เครื่องมือต่าง ๆ ในกระบวนการเคลือบผิวฟิล์ม การทดสอบคุณภาพของผลิตภัณฑ์และหัวข้ออื่น ๆ ที่เกี่ยวข้องอีกมากมาย โดยทางทีมมีประสบการณ์โดยตรงและเข้าใจความต้องการของผู้เข้าฝึกอบรม โดยได้นำเสนอการฝึกอบรมทั้งความรู้เชิงทฤษฎีในห้องเรียนและการประยุกต์ใช้ในเชิงปฏิบัติการจริงที่หลากหลายกับเครื่องจักรในการเคลือบผิวบรรจุภัณฑ์

ผู้เข้าร่วมประทับใจในการลงมือทำด้วยตนเองและได้เรียนรู้อย่างรวดเร็วจากการได้ลงมือทำเองไม่ว่าจะเป็น นวัตกรรมการเคลือบผิว วิธีการพัฒนาผลิตภัณฑ์อย่างยั่งยืนจากกรอบแนวคิดที่เข้าใจยากกลายเป็นความรู้เชิงปฏิบัติการที่เข้าใจง่ายและนำไปปฏิบัติจริงได้ในอุตสาหกรรมการผลิตบรรจุภัณฑ์ซองอ่อน

หลิว คิน โฮ ผู้เข้าร่วมการฝึกอบรมจากบริษัทเซมิ คอนเวอร์เตอร์ อินดัสตรี้ส์ (Semi Convertor Industries Sdn Bhd) กล่าวว่า “โดยรวมเราได้เรียนรู้หลายอย่างจากเฮงเค็ล คอนเวอร์เตอร์ อคาเดมี่ และผู้สอนที่มีประสบการณ์ เช่น ในช่วงการปรึกษาปัญหาที่อิงจากปัญหาจริงที่เกิดขึ้นในโรงงาน ช่วยให้เราสามารถรับมือกับปัญหาที่เกิดขึ้นได้ดีขึ้น นอกจากนี้ การแลกเปลี่ยนข้อมูลและปัญหาที่เกิดขึ้นตอนลงมือทำก็ช่วยก่อให้เกิดแนวคิดใหม่ๆ ในการพัฒนาและปรับปรุงคุณภาพผลิตภัณฑ์อย่างยั่งยืนในอนาคต”

ดูข้อมูลเพิ่มเติมเกี่ยวกับ Henkel Converters’ Academy ได้ที่: <https://www.henkel-adhesives.com/id/en/spotlights/all-spotlights/events-and-webinars/henkel-converters-academy-asia-pacific.html>.

#####

**เกี่ยวกับเฮงเค็ล**

ด้วย แบรนด์ นวัตกรรม และเทคโนโลยี เฮงเค็ล เราเป็นผู้นำในธุรกิจด้านอุตสาหกรรมและธุรกิจสินค้าอุปโภคบริโภคทั่วโลก ในธุรกิจเทคโนโลยีกาว (Adhesive Technologies) เฮงเค็ลเป็นผู้นำในตลาดกาวในทุกอุตสาหกรรมทั่วโลก ส่วนในธุรกิจคอนซูเมอร์ เฮงเค็ลเป็นผู้นำในหลายตลาดและหลายประเภทผลิตภัณฑ์ทั่วโลกโดยเฉพาะอย่างยิ่งในกลุ่มดูแลเส้นผม ผลิตภัณฑ์ซักล้างและผลิตภัณฑ์ในครัวเรือน บริษัทมีแบรนด์ที่แข็งแรงอย่าง Loctite Persil และ Schwarzkopf ในปี 2022 บริษัทได้ประกาศผลประกอบการซึ่งมียอดขายกว่า สองหมื่นสองพันล้าน ยูโร (2.2 billion Euro) และมีผลกำไรดำเนินงานที่ปรับปรุงแล้ว สองพันสามร้อยล้านยูโร (2.3 billion Euro) เฮงเค็ลได้รับการยกย่องจากดัชนีและการจัดอันดับระหว่างประเทศต่างๆ หุ้นบุริมสิทธิของเฮงเค็ลจดทะเบียนอยู่ในดัชนีหลักทรัพย์ DAX ของเยอรมนี อีกทั้งยังมีจุดมุ่งหมายร่วมกันในการสร้างคุณค่าที่ยั่งยืน ด้วยกลยุทธ์การสร้างความยั่งยืนที่มีเป้าหมายชัดเจน เฮงเค็ลก่อตั้งในปี 1876 ซึ่งมีพนักงานที่มีความหลากหลายมากกว่า 50,000 คนทั่วโลก โดยมีวัฒนธรรมขององค์กรที่แข็งแกร่ง และความมุ่งมั่นเดียวกันในการเป็น ผู้นำในการเปลี่ยนแปลงและปรับปรุงคุณภาพชีวิตเพื่อวันนี้และเพื่อคนรุ่นต่อๆไป ข้อมูลเพิ่มเติมกรุณาเข้าชมที่ [www.henkel.com](http://www.henkel.com)

**รูปภาพสำหรับสื่อมวลชน กรุงณาเข้าชมที่** [www.henkel.com/press](http://www.henkel.com/press)

**ข้อมูลสำหรับสื่อมวลชน กรุณาติดต่อ**

เหม่ยหลิง วี กฤษณา ปานสุนทร

เฮงเค็ล 124 คอมมิวนิเคชั่นส คอนซัลติ้ง

โทร +65 8799 3216 โทร 081-859-0007

อีเมล [meiling.wee@henkel.com](mailto:meiling.wee@henkel.com) อีเมล [krissana@124comm.com](mailto:krissana@124comm.com)

**About Henkel**

With its brands, innovations and technologies, Henkel holds leading market positions worldwide in the industrial and consumer businesses. The business unit Adhesive Technologies is the global leader in the market of adhesives, sealants and functional coatings. With Consumer Brands, the company holds leading positions especially in hair care and laundry & home care in many markets and categories around the world. The company's three strongest brands are Loctite, Persil and Schwarzkopf. In fiscal 2022, Henkel reported sales of more than 22 billion euros and adjusted operating profit of around 2.3 billion euros. Henkel’s preferred shares are listed in the German stock index DAX. Sustainability has a long tradition at Henkel, and the company has a clear sustainability strategy with concrete targets. Henkel was founded in 1876 and today employs a diverse team of more than 50,000 people worldwide – united by a strong corporate culture, shared values and a common purpose: "Pioneers at heart for the good of generations.” More information at [www.henkel.com](http://www.henkel.com)

Photo material is available at [**www.henkel.com/press**](http://www.henkel.com/press)

**Contacts**

Meiling Wee Krissana Parnsoonthorn

Henkel 124 Communications Consulting

+65 8799 3216 02 718 1886 ext 216 and 081-859-007

[meiling.wee@henkel.com](mailto:meiling.wee@henkel.com) [krissana@124comm.com](mailto:krissana@124comm.com)